Puhuja: Anna-Maja Henriksson
Puolue: r
Päivämäärä: 2017-02-07 Värderade fru talman, arvoisa puhemies! Hallituksen esittämä käräjäoikeusuudistus vähentää rajusti maamme käräjäoikeuksia ja istuntopaikkoja. Toimiva oikeudenhoito on kuitenkin yksi oikeusvaltiomme peruspilareita. Siksi hallituksen käräjäoikeusuudistus on mielestäni hyvin lyhytnäköinen. On selvää, että valtiontaloutta on tasapainotettava, mutta käräjäoikeuksien lakkauttamisesta saatavat säästöt ovat erittäin pienet verrattuna siihen vahinkoon, mitä lakkauttamiset aiheuttavat ja voivat aiheuttaa. Puhutaan ihan murusista, kun puhutaan nyt tästä säästötavoitteesta, muutama miljoona vuodessa, mutta kansalaisten osalta puhutaan suurista asioista, puhutaan perustavaa laatua olevasta oikeusturvasta. Käräjäoikeusverkoston uudistamista selvitettiin jo viime vaalikaudella ollessani itse oikeusministeri, ja silloin totesin selkeästi, että en voi hyväksyä virkamiesten tekemää selvitystä. Sanoin silloin näin: "En voi hyväksyä työryhmän esittämiä malleja käräjäoikeusverkoston kehittämiseksi. Tämä on täysin virkamiespohjainen selvitys, johon päättäjät saavat tulevien vaalien jälkeen ottaa kantaa. Omasta mielestäni esitetyt mallit ovat liian radikaaleja. Myös muita vaihtoehtoisia malleja olisi hyvä selvittää." Nykyiselle keskustavetoiselle hallitukselle tuomioistuintoiminnan keskittäminen ei selvästikään ole ongelma, ei näytä olevan muunkaan toiminnan keskittäminen. Kansalaisille se kuitenkin on, kun etäisyydet lähimpään toimipisteeseen pitenevät. Oikeudellisten palvelujen saatavuus heikkenee ja riippuu yhä enemmän siitä, missä kansalainen asuu. Tämä ei ole oikeudenmukaista. Huomionarvoista on myös, että käräjäoikeuksia ja niiden toimipisteitä ehdotetaan lakkautettavaksi etenkin kaksikielisillä paikkakunnilla. Tämä on selkeä poliittinen valinta hallituksen taholta. Värderade talman! riksdagsgruppen och svenska folkpartiet kan inte godkänna regeringens drastiska nedskärningar i antalet tingsrätter och tingsplatser. Man kan fråga sig ifall det verkligen handlar om en slump att de tvåspråkiga orterna är överrepresenterade på listan över de orter där verksamhet dras in. Borgå, Raseborg, Jakobstad, Kyrkslätt, Kristinestad, Kimitoön, listan är lång. Det verkar tyvärr handla om ett medvetet politiskt val från regeringens sida. Rätten att få service på sitt eget modersmål är särskilt viktigt i samband med domstolsbehandling och de ofta mycket komplicerade juridiska ärenden som det gäller. Det handlar om människors grundläggande rätsskydd. Tingsrättsreformen äventyrar denna rätt. Minimikravet i tingsrättsreformen måste vara att det finns tillräckligt antal språkkunniga domare vid tingsrätterna också i framtiden. Men det handlar inte enbart om domare. Det handlar också om språkkunnig kanslipersonal vid domstolarna. Då den enskilda medborgaren tar kontakt med domstolen är det oftast med kanslipersonalen man talar. Då tingsrättskanslierna inte längre finns på tvåspråkiga orter finns i så fall två notarieplatser. Värderade regering, det här hoppas jag att ni ändrar på. Arvoisa ministeri, miten oikeudellisten palvelujen alueellinen saatavuus voidaan turvata yhdenvertaisesti kaikille kansalaisille samalla kun etäisyydet pitenevät? Tämä on kysymys, jonka olemme monet esittäneet. Ja miten hallitus aikoo taata, että kansalaisten kielelliset oikeudet turvataan käräjäoikeusuudistuksen yhteydessä käytännössä? Sanon tässä niin kuin presidentti totesi, kun hän vahvisti päivystysuudistuslain: kielellisten oikeuksien on toteuduttava myös käytännössä. Ja arvoisa ministeri, toivon, että nyt, kun tämä laki etenee lakivaliokuntaan, voisitte olla avoin sille — mitä tulee näihin tuomarin harjoittelupaikkoihin että voitaisiin saada aikaiseksi muutos, joka mahdollistaisi myös sen, että myös Manner-Suomessa olisi harjoittelupaikkoja, joissa vaaditaan täydellinen ruotsin kielen taito. Muuten tässä vaarannetaan pitkällä tähtäimellä sitä, että meillä on todella kaksikielisiä tuomareita. Tässä on nyt käymässä niin, että ne kolme paikkaa, jotka Vaasan käräjäoikeudessa on, ovat nyt siirtymässä suomenkielisiksi, ja se tarkoittaa sitä, että on ainoastaan kaksi paikkaa Ahvenanmaalla. Tämä ei ole oikeudenmukaista, ei nuoria juristeja kohtaan. Ja nuoria juristeja ei saisi kohdella eriarvoisesti äidinkielen perusteella. Pitäisi olla mahdollisuus auskultoida myös ruotsiksi, kunnes myös suuri suomen kielen koe on saatu kirjoitettua. Arvoisa puhemies! Toivon, että ainakin näistä kysymyksistä voidaan keskustella. Toivon myös, että ministeri ja ministeriön virkamiehet lukevat tämän päivän Hesarissa olleen käräjälaamanni Mika Illmanin kirjoituksen. Se on erittäin asiallinen. Muistutan myös siitä, että yli 60 prosenttia lausunnon antajista on ollut tätä uudistusta vastaan. Muistutan myös siitä, että Lakimiesliitto on katsonut, että tämä myös heikentää lakimiespalveluja ympäri Suomea. Ja haluan lopuksi todeta, toivon, että avoimin mielin mennään nyt eduskuntakäsittelyyn ja että siellä vielä pystytään tekemään viisaita ratkaisuja, jotka veisivät tämän uudistuksen parempaan suuntaan. Ja lopuksi en voi olla huomaamatta sitä, että jostain ihmeen syystä Pietarsaaresta viedään käräjäpaikka, mutta Kauhavalla se säilyy. Pietarsaaren kaupunki on 50 000 asukkaan seutukaupunki.